Anegada

Anegada () ir sala Karību jūrā, Mazajās Antiļu salās, Britu Virdžīnu otra lielākā sala. Lielākā apdzīvotā vieta ir Setlmenta dienvidu krastā. Galvenās saimniecības nozares ir tūrisms un zveja. Salas nosaukums cēlies no spāņu valodas tierra anegada — ‘applūstošā zeme’.

 Ģeogrāfija 
Sala atrodas Mazo Antiļu salu ziemeļdaļā Aizvēja salās, sestā lielākā un vistālākā ziemeļaustrumos Virdžīnu salu grupas sala. Tuvākā apdzīvotā sala ir Virdžīngorda dienvidrietumos. Atšķirībā no pārējām apdzīvotajām Virdžīnu salām Anegada ir koraļļu izcelsmes, to veido kaļķakmens plato. Reljefs līdzens, augstākais punkts ir ap  vjl. Salas rietumos un dienvidaustrumos plašas sālsūdens iekšzemes lagūnas. Rietumu lagūna iekļauta Rāmsaras mitraiņu sarakstā,Western Salt Ponds of Anegada kā arī noteikta par putniem nozīmīgu vietu — šeit mīt sārtie flamingo."Anegada: western salt ponds and coastal areas". BirdLife Data Zone. BirdLife International. Salu ieskauj koraļļu rifi; tie salas dienvidaustrumos turpinās 20 km garumā kā Horsšū rifs, kas gadsimtiem ilgi ievērojami apgrūtinājis kuģošanu Anegadas apkaimē — rifā atrodas simtiem kuģu vraku, kas ir populāri niršanas objekti. Valda tropu klimats. Biežas postošas viesuļvētras — pēdējās bija Ērls 2010. gadā un Irma 2017. gadā, kas nodarīja salai katastrofālus postījumus.

 Atsauces 

 Ārējās saites 

Kategorija:Britu Virdžīnu salas
Kategorija:Karību jūras salas
Kategorija:Mazās Antiļu salas